title: A Bizottság első irányelve (1978. április 18.) a gabonavetőmagok forgalmazásáról szóló 66/402/EGK tanácsi irányelv mellékleteinek módosításáról

text:
Fontos jogi nyilatkozat

|

31978L0387

Hivatalos Lap L 113 , 25/04/1978 o. 0013 - 0019 görög különkiadás: fejezet 03 kötet 20 o. 0233  spanyol különkiadás fejezet 03 kötet 14 o. 0003  portugál különkiadás fejezet 03 kötet 14 o. 0003  finn különkiadás fejezet 3 kötet 9 o. 0209  svéd különkiadás fejezet 3 kötet 9 o. 0209

		A Bizottság első irányelve(1978. április 18.)a gabonavetőmagok forgalmazásáról szóló 66/402/EGK tanácsi irányelv mellékleteinek módosításáról(78/387/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 78/55/EGK irányelvvel [1] módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre [2] és különösen annak 21a. cikkére,mivel a tudományos és műszaki ismeretek fejlődésének fényében az említett irányelv I., II. és III. mellékletét módosítani kell a következőkben kifejtett okok miatt;mivel a kukorica minősítésének feltételeit a vetőmag fajtaminősítésének nemzetközi rendszereihez kell igazítani;mivel a vetőmag minőségének javítása érdekében rendelkezni kell az előveteményre vonatkozó feltételekről;mivel a vetőmag genetikai értékének javítása érdekében rendelkezni kell azokról a fajtatisztasági szabványokról, amelyeknek a vetésnek néhány további faj esetében is meg kell felelnie;mivel a rizs vetőmagja által teljesítendő egyes szabványokat a normál esetben elért vetőmagminőséghez kell igazítani;mivel annak érdekében, hogy eleget tegyenek a vetőmag hivatalos és a legfrissebb nemzetközi módszerekkel összhangban elvégzett vizsgálatára vonatkozó feltételeknek, szükség van egyes rendelkezések felülvizsgálatára;mivel a jelenlegi helyzetben nem volt lehetséges a Közösségen belül teljesen összehangolni az Avena fatua jelenlétére vonatkozó feltételeket; mivel azonban 1983. július 1-je előtt a 66/402/EGK irányelvben kísérletet tettek az e tekintetben megállapított feltételek megerősítésére a teljes összehangolás elérése érdekében;mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,ELFOGADTA EZT AZ IRÁNYELVET:1. cikkA 66/402/EGK irányelv a következőképpen módosul:1. Az I. melléklet a következőképpen módosul:"I. MELLÉKLETA VETÉS ÁLTAL TELJESÍTENDŐ FELTÉTELEK1. A terület előveteménye összeegyeztethető a vetéshez tartozó faj és fajta vetőmagjának termesztésével, és a földterület kellően szabad az előveteményből felmagzó növényektől.2. A vetés megfelel a következő szabványoknak a szomszédos pollenforrásoktól való távolság tekintetében, amelyek nemkívánatos idegen beporzást eredményezhetnek:Vetés | Legkisebb távolság |1 | 2 |Phalaris canariensis, Secale cereale: | |–elit vetőmag termesztése esetén | 300 m |–minősített vetőmag termesztése esetén | 250 m |Zea mays | 200 m |Ezek a távolságok figyelmen kívül hagyhatók, ha elegendő a védelem a nemkívánatos idegen beporzás ellen.3. A vetés megfelelően fajtaazonos és fajtatiszta, illetve a Zea mays beltenyésztett vonala esetében a jellemzői tekintetében megfelelően fajtaazonos és fajtatiszta.A Zea mays hibrid fajtáihoz tartozó vetőmagok termesztése esetében a fent említett rendelkezések az összetevők jellemzőire is vonatkoznak, ideértve a hímivarú sterilitást vagy a termékenység visszaállítását.Különösen a Phalaris canariensis, Secale cereale, Zea mays vetései felelnek meg a következő szabványoknak vagy egyéb feltételeknek:A. Phalaris canariensis, Secale cereale:a vetéshez tartozó fajban nyilvánvalóan nem a fajtához tartozó növények száma legfeljebb:- 30 m2-enként egy az elit vetőmag termesztése esetén,- 10 m2-enként egy a minősített vetőmag termesztése esetén.B. Zea mays:a) a nyilvánvalóan nem a fajtához, beltenyésztett vonalhoz vagy összetevőhöz tartozó növények száma nem haladja meg következő százalékarányokat:aa) elit vetőmag termesztése esetén:i. beltenyésztett vonalak, 0,1 %;ii. egyszeres hibrid, valamennyi összetevő, 0,1 %;iii. nyílt beporzású fajta, 0,5 %;bb) minősített vetőmag termesztése esetén:i. hibrid fajták összetevői:- beltenyésztett vonalak, 0,2 %,- egyszeres hibrid, 0,2 %,- nyílt beporzású fajta, 1,0 %,ii. nyílt beporzású fajta, 1,0 %;b) a következő egyéb szabványokat vagy feltételeket kell teljesíteni a hibrid fajták vetőmagjának termesztésében:aa) a hímivarú egyed kellő mennyiségű pollent bocsát ki, mialatt a nőivarú egyed virágzik;bb) amennyiben indokolt, címerezést végeznek;cc) amennyiben a nőivarú egyedek legalább 5 %-ának van termője, a pollent kibocsátott vagy kibocsátó nőivarú egyedek aránya nem haladja meg:- az 1 %-ot egyik hivatalos szántóföldi ellenőrzés esetén sem, és- a 2 %-ot az összes hivatalos szántóföldi ellenőrzés esetén.A növényeket akkor tekintik úgy, hogy pollent bocsátottak vagy bocsátanak ki, ha a bugavirágzat központi tengelyén vagy elágazásán legalább 50 mm-en a portokok kiemelkedtek a glumáikból, és pollent bocsátottak vagy bocsátanak ki.4. A vetőmag hasznosítását csökkentő károsító szervezetek, különösen az Ustilagineae szintje a lehető legalacsonyabb.5. A fent említett szabványok vagy egyéb feltételek teljesítését hivatalos szántóföldi ellenőrzés során vizsgálják.E szántóföldi ellenőrzéseket a következő feltételekkel összhangban végzik el:A. A vetés állapota és fejlődési szakasza lehetővé teszi az adekvát vizsgálatot.B. A szántóföldi ellenőrzések száma legalább:a) az Avena sativa, Hordeum distichum, Hordeum polystichum, Oryza sativa, Phalaris canariensis, Triticum aestivum, Triticum durum, Triticum spelta, Secale cereale esetében: egy;b) a Zea mays esetében a virágzási időszakban:aa) nyílt beporzású fajták: egy,bb) beltenyésztett vonalak és hibridek: három.Amennyiben a vetés vagy egy korábbi év vagy a folyó év Zea mays vetését követi, legalább egy speciális szántóföldi ellenőrzést végeznek annak vizsgálatára, hogy teljesülnek-e az e melléklet 1. pontjában megállapított rendelkezések.C. Az e melléklet rendelkezéseinek való megfelelés ellenőrzése érdekében megvizsgálandó földterület méretét, valamint részeinek számát és eloszlását a megfelelő módszerekkel összhangban határozzák meg."2. A II. melléklet a következőképpen módosul:"II. MELLÉKLETA VETŐMAG ÁLTAL TELJESÍTENDŐ FELTÉTELEK1. A vetőmag megfelelően fajtaazonos és fajtatiszta, illetve a Zea mays beltenyésztett vonalának vetőmagja esetében a jellemzői tekintetében megfelelően fajtaazonos és fajtatiszta. A Zea mays hibrid fajtáinak vetőmagja esetében a fent említett rendelkezések az összetevők jellemzőire is vonatkoznak.Különösen az alább felsorolt fajok vetőmagja felel meg a következő szabványoknak vagy egyéb feltételeknek:A. Avena sativa, Hordeum distichum, Hordeum polystichum, Oryza sativa, Triticum aestivum, Triticum durum, Triticum spelta:Kategória | Minimális fajtatisztaság (%) |1 | 2 |Elit vetőmag | 99,9 |Minősített vetőmag, I. szaporítási fok | 99,7 |Minősített vetőmag, II. szaporítási fok | 99,0 |A minimális fajtatisztaságot főleg az I. mellékletben megállapított feltételekkel összhangban elvégzett szántóföldi ellenőrzés során állapítják meg.B. Zea mays:Amennyiben hímsteril, nőivarú egyed és a hímivarú termékenységet vissza nem állító hímivarú egyedet használtak fel a hibrid fajták minősített vetőmagjának termesztéséhez, a vetőmagot az alábbiak szerint termesztik:- vagy a vetőmagtétel fajtának megfelelő arányú keverésével, amennyiben egyrészről hímsteril nőivarú egyedet használtak fel, másrészről termékeny hímivarú, nőivarú egyedet használtak fel,- vagy a hímsteril nőivarú egyed és a termékeny hímivarú, nőivarú egyed fajtának megfelelő arányú termesztésével. Ezen egyedek arányát főleg az I. mellékletben megállapított feltételekkel összhangban elvégzett szántóföldi ellenőrzéssel állapítják meg.2. A vetőmag megfelel a következő szabványoknak vagy egyéb feltételeknek a csírázás, analitikai tisztaság és a más fajokhoz tartozó vetőmag tartalma tekintetében:A. Táblázat:Faj és kategória | Minimális csírázás (a tiszta vetőmag %-a) | Minimális analitikai tisztaság (tömeg%) | A más fajokhoz tartozó vetőmag maximális tartalma szám szerint, az Oryza sativa vörös magját is ideértve, a III. melléklet 4. oszlopában meghatározott tömegű mintában (oszloponként összesítve) |Egyéb növényfajok (a) | Az Oryza sativa vörös vetőmagja | Egyéb gabonafajok | A gabonától eltérő növényfajok | Avena fatua, Avena sterilis, Avena ludoviciana, Lolium temulentum | Raphanus raphanistrum, Agrostemma githago | Panicum spp. |1 | 2 | 3 | 4 | 5 | 6 | 7 | 8 | 9 | 10 |Avena sativa, Hordeum distichum, Hordeum polystichum, Triticum aestivum, Triticum durum, Triticum spelta:–elit vetőmag | 85 | 99 | 4 | | 1 (b) | 3 | 0 (c) | 1 | |–minősített vetőmag, I. és II.. szaporítási fok | 85 | 98 | 10 | | 7 | 7 | 0 (c) | 3 | |Phalaris canariensis:–elit vetőmag | 75 | 98 | 4 | | 1 (b) | | 0 (c) | | |–minősített vetőmag | 75 | 98 | 10 | | 5 | | 0 (c) | | |Oryza sativa:–elit vetőmag | 80 | 98 | 4 | 2 | | | | | 1 |–minősített vetőmag, I. szaporítási fok | 80 | 98 | 10 | 5 | | | | | 3 |–minősített vetőmag, II. szaporítási fok | 80 | 98 | 15 | 10 | | | | | 3 |Secale cereale:–elit vetőmag | 85 | 98 | 4 | | 1 (b) | 3 | 0 (c) | 1 | |–minősített vetőmag | 85 | 98 | 10 | | 7 | 7 | 0 (c) | 3 | |Zea mays: | 90 | 98 | 0 | | | | | | |B. Vonatkozó szabványok vagy egyéb feltételek, amennyiben ezekre utalás történik ezen melléklet 2.A. pontjában található táblázatban:a) A 4. oszlopban megállapított maximális vetőmagtartalomba értendő az 5–10. oszlopokban említett fajok vetőmagja is.b) Egy második vetőmag nem tekintendő szennyezettségnek, ha az ugyanolyan tömegű második minta nem tartalmazza más gabonafaj egyetlen vetőmagját sem.c) Az Avena fatua, Avena sterilis, Avena ludoviciana vagy Lolium temulentum vetőmagjának jelenléte egy előírt tömegű mintában nem tekintendő szennyezettségnek, amennyiben a második, ugyanolyan tömegű minta nem tartalmazza e fajok egyetlen vetőmagját sem.3. A vetőmag hasznosítását csökkentő károsító szervezetek szintje a lehető legalacsonyabb.A vetőmag különösen a következő szabványoknak felel meg:Kategória | Claviceps purpurea (a sclerotia vagy sclerotia töredékének legnagyobb száma a III. melléklet 4. oszlopában meghatározott tömegű mintában) |1 | 2 |Elit vetőmag | 1 |Minősített vetőmag | 3 |"3. A III. melléklet a következőképpen módosul:"III. MELLÉKLETA TÉTELEK ÉS MINTÁK TÖMEGEFaj | A tétel legnagyobb tömege (tonna) | A tételből veendő minta legkisebb tömege (gramm) | A II. melléklet 2.A. pontjának 4–10. oszlopában és a II. melléklet 3. pontjában előírt, szám szerint történő maghatározásokhoz használt minta tömege (gramm) |1 | 2 | 3 | 4 |Avena sativa, Hordeum distichum, Hordeum polystichum, Triticum aestivum, Triticum durum, Triticum spelta, Secale cereale | 20 | 1000 | 500 |Phalaris canariensis | 10 | 400 | 200 |Oryza sativa | 20 | 500 | 500 |Zea mays, beltenyésztett vonalak elit vetőmagja | 20 | 250 | 250 |Zea mays, elit vetőmag a beltenyésztett vonalak kivételével; minősített vetőmag | 20 | 1000 | 1000 |"2. cikk(1) A tagállamok hatályba léptetik azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1980. július 1-jén megfeleljenek.(2) A tagállamok az (1) bekezdéssel összhangban biztosítják, hogy a gabonavetőmagra ne vonatkozzanak piaci korlátozások ezen irányelv különböző végrehajtási időpontjai miatt.3. cikkEnnek az irányelvnek a tagállamok a címzettjei.Kelt Brüsszelben, 1978. április 18-án.a Bizottság részérőlFinn Gundelachalelnök[1] HL L 16., 1978.1.20., 23. o.[2] HL 125., 1966.7.11., 2309/66. o.--------------------------------------------------


title: Tanács irányelve (1977. december 21.) a gépjárművek üvegfelületeinek jég- és páramentesítő berendezéseire vonatkozó tagállami jogszabályok közelítéséről

text:
Fontos jogi nyilatkozat

|

31978L0317

Hivatalos Lap L 081 , 28/03/1978 o. 0027 - 0048 finn különkiadás fejezet 13 kötet 8 o. 0082  görög különkiadás: fejezet 13 kötet 7 o. 0067  svéd különkiadás fejezet 13 kötet 8 o. 0082  spanyol különkiadás fejezet 13 kötet 8 o. 0129  portugál különkiadás fejezet 13 kötet 8 o. 0129

		Tanács irányelve(1977. december 21.)a gépjárművek üvegfelületeinek jég- és páramentesítő berendezéseire vonatkozó tagállami jogszabályok közelítéséről(78/317/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100. cikkére,tekintettel a Bizottság javaslatára,tekintettel az Európai Parlament véleményére [1],tekintettel a Gazdasági és Szociális Bizottság véleményére [2],mivel azok a technikai előírások, amelyeket a nemzeti jogszabályok értelmében a gépjárműveknek teljesíteniük kell, magukban foglalják többek között a gépjárművek üvegezett felületeihez alkalmazott jég- és páramentesítő berendezéseket;mivel ezek az előírások tagállamonként eltérőek; mivel ezért szükséges, hogy a tagállamok, akár jelenlegi jogszabályaikat kiegészítve, akár azok helyett, azonos követelményeket alkalmazzanak, hogy különösen ezáltal elérhető legyen, hogy az EGK-típusjóváhagyási eljárás – amely a 78/315 EGK irányelvvel [3] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156 EGK tanácsi irányelvben, került rögzítésre – minden járműtípushoz alkalmazható legyen;mivel célszerű a műszaki előírásokat úgy megszerkeszteni, hogy céljuk azonos legyen az ENSZ Európai Gazdasági Bizottságában e tárgyban folyó munkával;mivel ezek a követelmények az M1 kategóriájú gépjárművekre vonatkoznak (a gépjárművek nemzetközi osztályozása a 70/156/EGK irányelv I. mellékletében található);mivel a gépjárművekre vonatkozó nemzeti jogszabályok közelítése maga után vonja a közös követelmények alapján az egyes tagállamokban végzett ellenőrzések kölcsönös elismerését,ELFOGADTA EZT AZ IRÁNYELVET:1. cikkEzen irányelv alkalmazásában a "jármű" kifejezés minden olyan M1 kategóriájú gépjárműre vonatkozik (a 70/156/EGK irányelv I. mellékletének meghatározása szerint), amelyet közúti használatra szántak, legalább négy kereke van, és legnagyobb tervezési sebessége meghaladja a 25 km/h-t.2. cikkA tagállamok az üvegezett felületekhez alkalmazott jég- és páramentesítő berendezésekre való hivatkozással nem tagadhatják meg egy gépjármű EGK-típusjóváhagyását vagy nemzeti típusjóváhagyását, ha azok megfelelnek az I., II., III., IV. és V. mellékletben megadott követelményeknek.3. cikkA tagállamok nem tilthatják meg vagy nem utasíthatják vissza a járművek nyilvántartásba vételét, értékesítését, vagy forgalomba helyezését vagy használatát az üvegezett felületeikhez alkalmazott jég- és páramentesítő berendezésekre való hivatkozással, ha azok megfelelnek az I., II., III., IV. és V. mellékletben megadott előírásoknak.4. cikkAz a tagállam, amelyik a típusjóváhagyást kiadta, tegyen meg minden szükséges intézkedést annak érdekében, hogy az I. melléklet 2.2. pontjában megadott alkatrészekkel vagy jellemzőkkel kapcsolatosan bekövetkezett módosításokról információt szerezzen. Az érintett tagállam illetékes hatóságai döntenek arról, hogy a módosított járműtípust ismételten meg kell-e vizsgálni, illetve hogy kell-e új jegyzőkönyvet felvenni. A módosítást nem engedélyezik, ha a vizsgálat szerint nem teljesülnek az irányelv előírásai.5. cikkAzokat a változtatásokat, amelyek az I., II., III., IV., V. és VI. melléklet követelményeinek a műszaki fejlődéshez való hozzáigazítása végett szükségesek, a 70/156 EGK irányelv 13. cikkében szabályozott eljárásnak megfelelően kell végrehajtani.Ez az eljárás azonban nem érvényes azokra a változtatásokra, amelyek a jég- és páramentesítő berendezésekkel kapcsolatos előírásoknak nem a szélvédő üvegekhez, hanem más üvegezett felületekhez való bevezetésével összefüggésben adódnak.6. cikk(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől számított 18 hónapon belül megfeleljenek, és erről haladéktalanul tájékoztatják a Bizottságot.(2) A tagállamok biztosítják azt, hogy közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen elfogadnak.7. cikkEnnek az irányelvnek a tagállamok a címzettjei.Kelt Brüsszelben, 1977. december 21-én.a Tanács részérőlaz elnökJ. Chabert[1] HL C 118., 1977.5.16., 33. o.[2] HL C 114., 1977.5.11., 9. o.[3] HL L 81., 1978.3.28., 1. o.--------------------------------------------------A MELLÉKLETEK JEGYZÉKEI. melléklet: | Hatály, fogalommeghatározások, EGK-típusjóváhagyási kérelem, EGK-típusjóváhagyás, külön követelmények, vizsgálati eljárás. |II. melléklet: | Eljárás a H pont és az üléstámla tényleges dőlésszögének meghatározására, valamint az R pontnak a H ponthoz viszonyított helyzetének megállapítására valamint az üléstámla tervezett és a tényleges dőlésszögének kapcsolatára vonatkozóan |III. melléklet: | Módszer a jármű elsődleges vonatkozási megjelölései és a háromdimenziós koordinátarendszer közötti méretösszefüggés meghatározásához |IV. melléklet: | Módszer az M1 kategóriájú járművek szélvédője látóterének meghatározásához a V pontokra vonatkoztatva |V. melléklet: | Gőzfejlesztő |VI. melléklet: | Melléklet a jármű EGK-típusbizonyítványhoz a szélvédő jég- és páramentesítő rendszereiről. |--------------------------------------------------


title: A Tanács 2006/101/EK irányelve ( 2006. november 20. ) a szolgáltatások nyújtásának szabadsága területén elfogadott 73/239/EGK, 74/557/EGK és 2002/83/EK irányelveknek Bulgária és Románia csatlakozására tekintettel történő kiigazításáról

text:
               20.12.2006

               HU

               Az Európai Unió Hivatalos Lapja

               L 363/238

      A TANÁCS 2006/101/EK IRÁNYELVE

   (2006. november 20.)
   a szolgáltatások nyújtásának szabadsága területén elfogadott 73/239/EGK, 74/557/EGK és 2002/83/EK irányelveknek Bulgária és Románia csatlakozására tekintettel történő kiigazításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel Bulgária és Románia csatlakozási szerződésére (1) és különösen annak 4. cikke (3) bekezdésére,
   tekintettel Bulgária és Románia csatlakozási okmányára és különösen annak 56. cikkére,
   tekintettel a Bizottság javaslatára,
   mivel:

               (1)

               A csatlakozási okmány 56. cikke értelmében, amennyiben az intézmények jogi aktusai 2007. január 1. után hatályban maradnak, és azokat a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a szükséges jogi aktusokat a Tanácsnak kell elfogadnia, kivéve, ha az eredeti jogi aktust a Bizottság fogadta el.

               (2)

               A csatlakozási szerződést elfogadó konferencia záróokmánya jelezte, hogy a Magas Szerződő Felek politikai megállapodásra jutottak az intézmények által elfogadott jogi aktusoknak a csatlakozás miatt szükségessé váló kiigazításait illetően, és felkérték a Tanácsot és a Bizottságot, hogy e kiigazításokat a csatlakozást megelőzően fogadják el, amennyiben szükséges az uniós jog fejlődésének figyelembevételével kiegészítve és naprakésszé téve azokat.

               (3)

               A 73/239/EGK (2), 74/557/EGK (3) és 2002/83/EK (4) irányelveket ennek megfelelően módosítani kell,

         ELFOGADTA EZT AZ IRÁNYELVET:
   1. cikk
   A 73/239/EGK, 74/557/EGK és 2002/83/EK irányelvek a mellékletnek megfelelően módosulnak.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb Bulgária és Románia csatlakozásának napjáig megfeleljenek. Haladéktalanul eljuttatják a Bizottsághoz a fenti rendelkezések szövegét, valamint egy táblázatot az említett rendelkezések és ezen irányelv közötti megfelelésről.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv Bulgária és Románia csatlakozási szerződése hatálybalépésétől függően, annak hatálybalépése napján lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2006. november 20-án.

            a Tanács részéről

            az elnök

         J. KORKEAOJA

      (1)  HL L 157., 2005.6.21., 11. o.

      (2)  HL L 228., 1973.8.16., 3. o.

      (3)  HL L 307., 1974.11.18., 5. o.

      (4)  HL L 345., 2002.12.19., 1. o.

      MELLÉKLET
      A SZOLGÁLTATÁSOK NYÚJTÁSÁNAK SZABADSÁGA

                  1.

                  31973 L 0239: A Tanács 1973. július 24-i 73/239/EGK első irányelve az életbiztosítás körén kívül eső közvetlen biztosítási tevékenységek megkezdésére és gyakorlására vonatkozó törvényi, rendeleti és közigazgatási rendelkezések összehangolásáról (HL L 228., 1973.8.16., 3. o.) az alábbi módosításokkal:

                              —

                              31976 L 0580: A Tanács 1976.6.29-i 76/580/EGK irányelve (HL L 189., 1976.7.13., 13. o.),

                              —

                              11979 H: A csatlakozás feltételeiről és a szerződések kiigazításáról szóló okmány – A Görög Köztársaság csatlakozása (HL L 291., 1979.11.19., 17. o.),

                              —

                              31984 L 0641: A Tanács 1984.12.10-i 84/641/EGK irányelve (HL L 339., 1984.12.27., 21. o.),

                              —

                              11985 I: A csatlakozás feltételeiről és a szerződések kiigazításáról szóló okmány – A Spanyol Királyság és a Portugál Köztársaság csatlakozása (HL L 302., 1985.11.15., 23. o.),

                              —

                              31987 L 0343: A Tanács 1987.6.22-i 87/343/EGK irányelve (HL L 185., 1987.7.4., 72. o.),

                              —

                              31987 L 0344: A Tanács 1987.6.22-i 87/344/EGK irányelve (HL L 185., 1987.7.4., 77. o.),

                              —

                              31988 L 0357: A Tanács 1988.6.22-i 88/357/EGK irányelve (HL L 172., 1988.7.4., 1. o.),

                              —

                              31990 L 0618: A Tanács 1990.11.8-i 90/618/EGK irányelve (HL L 330., 1990.11.29., 44. o.),

                              —

                              31992 L 0049: A Tanács 1992.6.18-i 92/49/EGK irányelve (HL L 228., 1992.8.11., 1. o.),

                              —

                              11994 N: A csatlakozás feltételeiről és a szerződések kiigazításáról szóló okmány – Az Osztrák Köztársaság, a Finn Köztársaság és a Svéd Királyság csatlakozása (HL C 241., 1994.8.29., 21. o.),

                              —

                              31995 L 0026: Az Európai Parlament és a Tanács 1995.6.29-i 95/26/EK irányelve (HL L 168., 1995.7.18., 7. o.),

                              —

                              32000 L 0026: Az Európai Parlament és a Tanács 2000.5.16-i 2000/26/EK irányelve (HL L 181., 2000.7.20., 65. o.),

                              —

                              32002 L 0013: Az Európai Parlament és a Tanács 2002.3.5-i 2002/13/EK irányelve (HL L 77., 2002.3.20., 17. o.).

                              —

                              32002 L 0087: Az Európai Parlament és a Tanács 2002.12.16-i 2002/87/EK irányelve (HL L 35., 2003.2.11., 1. o.).

                              —

                              12003 T: A csatlakozás feltételeiről és a szerződések kiigazításáról szóló okmány – A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozása (HL magyar nyelvű különkiadás, 2003.9.23-i különszám, 33.o.),

                              —

                              32005 L 0001: Az Európai Parlament és a Tanács 2005.3.9-i 2005/1/EK irányelve (HL L 79., 2005.3.24., 9. o.),

                              —

                              32005 L 0068: Az Európai Parlament és a Tanács 2005.11.16-i 2005/68/EK irányelve (HL L 323., 2005.12.9., 1. o.).

                        A 8. cikk (1) bekezdésének a) pontja a következő szövegrésszel egészül ki:

                              „–

                              Bulgária esetében: »акционерно дружество«,

                              –

                              Románia esetében: »societăţi pe acţiuni«, »societăţi mutuale«.”

                  2.

                  31974 L 0557: A Tanács 1974. június 4-i 74/557/EGK irányelve a mérgező termékek kereskedelmével és forgalmazásával foglalkozó önálló vállalkozók és közvetítők tevékenységével kapcsolatos letelepedési és szolgáltatásnyújtási szabadság megvalósításáról (HL L 307., 1974.11.18., 5. o.) az alábbi módosításokkal:

                              —

                              11994 N: A csatlakozás feltételeiről és a szerződések kiigazításáról szóló okmány – Az Osztrák Köztársaság, a Finn Köztársaság és a Svéd Királyság csatlakozása (HL C 241., 1994.8.29., 21. o.),

                              —

                              12003 T: A csatlakozás feltételeiről és a szerződések kiigazításáról szóló okmány – A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozása (HL magyar nyelvű különkiadás, 2003.9.23-i különszám, 33. o.).

                        A melléklet a következő szövegrésszel egészül ki:
                  „–   Bulgária:

                              1.

                              A vegyi anyagok és készítmények káros hatása elleni védelemről szóló (SG 10/2000) módosított jogszabály, valamint az e jogszabály alapján elfogadott, a vegyi anyagok és vegyi készítmények veszélyességi minősítése, osztályozása és címkézése módjának eljárási szabályairól, és a veszélyes vegyi anyagok és készítmények biztonsági adatlapjának kibocsátásáról szóló módosított másodlagos jogszabályok hatálya alá tartozó anyagok és készítmények.

                              2.

                              A kémiai fegyverek tilalmáról és a mérgező vegyi anyagok és prekurzoraik ellenőrzéséről szóló (SG 8/2000) módosított jogszabály hatálya alá tartozó mérgező vegyi anyagok és prekurzoraik.

                              3.

                              A növényvédő szerekről szóló (SG 91/1997) módosított jogszabállyal, és az e jogszabály alapján elfogadott, módosított másodlagos jogszabályokkal összhangban jóváhagyott növényvédő szerek.

                        –   Románia:

                              1.

                              Növényvédő szerek – beleértve a peszticideket –, amelyeknek a kereskedelmét és forgalmazását a mezőgazdaságban és erdészetben a betegségek, kártevők és gyomnövények előfordulását korlátozó növényvédő szerek előállításáról, kereskedelméről és felhasználásáról szóló 4/1995. számú módosított kormányrendelet szabályozza.

                              2.

                              A 451/2001. számú jogszabály által, a 200/2000. sz. kormányrendelet alkalmazásához szükséges módszertani szabályok jóváhagyásáról szóló 490/2002. sz. kormányhatározat által, valamint a veszélyes készítmények osztályozásáról, csomagolásáról és címkézéséről szóló 92/2003. sz. kormányrendelet által jóváhagyott, a veszélyes készítmények osztályozásáról, csomagolásáról és címkézéséről szóló 200/2000. számú sürgősségi kormányrendelet hatálya alá tartozó veszélyes anyagok és készítmények.”

                  3.

                  32002 L 0083: Az Európai Parlament és a Tanács 2002.11.5-i 2002/83/1/EK irányelve az életbiztosításról (HL L 345., 2002.12.19., 1. o.) az alábbi módosításokkal:

                              —

                              32004 L 0066: A Tanács 2004.4.26-i 2004/66/EK irányelve (HL L 168., 2004.5.1., 35. o.).

                              —

                              32005 L 0001: Az Európai Parlament és a Tanács 2005.3.9-i 2005/1/EK irányelve (HL L 79., 2005.3.24., 9. o.),

                              —

                              32005 L 0068: Az Európai Parlament és a Tanács 2005.11.16-i 2005/68/EK irányelve (HL L 323., 2005.12.9., 1. o.).

                                          a)

                                          A 6. cikk (1) bekezdésének a) pontja a következőkkel egészül ki a Belgiumra és a Cseh Köztársaságra vonatkozó szövegrészek között:

                                                      „–

                                                      Bulgária esetében: »акционерно дружество«, »взаимозастрахователна кооперация«,”

                                                valamint a Portugáliára és a Szlovéniára vonatkozó szövegrészek között:

                                                      „–

                                                      Románia esetében: »societăţi pe acţiuni«, »societăţi mutuale«.”;

                                          b)

                                          A 18. cikk (3) bekezdésében a negyedik francia bekezdés helyébe a következő lép:

                                                      „–

                                                      a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában engedélyezett vállalkozások esetében 2004. május 1-jén,”;

                                          c)

                                          A 18. cikk (3) bekezdése a negyedik francia bekezdést követően a következő szöveggel egészül ki:

                                                      „–

                                                      a Bulgáriában és Romániában engedélyezett vállalkozások esetében 2007. január 1-jén.”